**REPUBULIKA Y’U RWANDA**

**AKARERE KA GATSIBO**

**IKIZAMINI K’IKINYARWANDA UMWAKA WA MBERE2022/2023**

**IGIHE :Amasaha 3.**

**Amabwiriza :1.Iki kizamini kigizwe n’ibice bitanu:**

**- Kumva no gusesengura umwandiko: /25**

**-Ikibonezamvugo: /38**

**-Imyandikire yemewe y’Ikinyarwanda /7**

**-Ubumenyi rusange bw’ururimi: /15**

**-Ihangamwandiko : /15**

**2.Kurikiranya ibibazo uko wabihawe.**

**3.Irinde gusiribanga.**

**U**MWANDIKO: KWAKIRANA URUGWIRO ABAKUGANA

Kwakira neza abakugana ni imwe mu ndangagaciro z’Abanyarwanda kuva kera kugeza ubu.Ibyo bigaragazwa n’imvugo ndetse n’imigani migufi nk’uyu ugira uti:”Umushyitsi akurisha imbuto”.Bisobanurako umushyitsi ushobora no kumwakiriza ibyo wari warizigamiye byari kuzagufasha mu gihe kizaza.Abagana umuntu bashobora kuba ari: abashyitsi,abakiriya n’abandi bahisi n’abagenzi.

Mu muco w’Abanyarwanda bo hambere rero,umushyitsi iyo yakugendereraga wagombaga kumwakira neza uko ushoboye kose.Ibyo byatumaga yishima kandi ntanatahe akuvuga nabi.Abanyarwanda bangaga umugayo.

Kwakira neza abakugana rero,ni imwe mu ndangagaciro zishamikiye ku murimo ndetse n’ubupfura.Burya kwakira neza abakugana biroroshye.”Mwiriwe,tubafashe iki? Ni mwicare muruhuke,murakoze”. Ayo magambo kimwe n’ayandi meza nk’ayo aroroshye.Ni magufi kuyabwira abaje bagusanga nta muntu byagombye kugora.Iyo uvuze neza ntacyo uhomba kandi ubwiwe neza agenda anezerewe.

Hari umucuruzi umwe uherutse kuganiriza mugenzi we ati:”Hari igihe wirirwa uvugira ubusa bukira,buri mukiriya wese uje akareba ntagure”.Nta cyo bitwaye kuba umukiriya arebye ntagure.Ejo cyangwa ejobundi ashobora kugaruka.Atanagarutse kandi hari ubwo yazaharangira abandi aka ya mvugo ngo:”Utagusabye yanagusabira”.

Ibyo ni ko biri mu buzima bwacu bwa buri munsi.Kwakira neza abatugana dukwiye kubigira intego kuko uwakiriwe neza agenda abara inkuru y’uko yakiriwe.Ibyo bituma uwakira abamugana neza amenywa n’abantu batandukanye ko uwo muco mwiza umuranga.Bikaba byanatuma benshi bakomeza kumugana kuko baba bazi neza ko bazakiranwa urugwiro.Kwakira neza abatugana tubigire intego kuko burya ngo:”Ijambo ryiza ni mugenzi w’Imana”.

**I. KUMVA NO GUSESENGURA UMWANDIKO /25**  1.Uyu mwandiko uravuga ku ki? **/ 2**  2.Ni uwuhe muco w’abakurambere uvugwa mu mwandiko werekeye ku Kwakira abashyitsi?/2 3.Iyo umuntu yakiriwe neza bimumarira iki? /2

4.Ni izihe nyungu ziva mu kwakira neza abantu bakugana ? /2

5.Rondora amagambo nk’atatu avugwa mu mwandiko aganisha ku kwakira neza abatugana. /3

6.Nyuma yo gusoma uyu mwandiko,wagira abantu iyihe nama mu rwego rwo kwakira ababagana? /2

7.Ni izihe ndangagaciro zindi zikwiye kuranga Abanyarwanda? /2

**INYUNGURAMAGAMBO:**

**8.Sobanura amagambo akurikira: /5**

a) Umugayo

b)Imbuto

c)Ubupfura

d) Inzitizi

e) Kubenguka

**9.Andika imbusane z’amagambo akurikira: / 5**

a.umushyitsi ≠…………

b.biroroshye ≠………….

c.benshi ≠……………

d.nimwicare ≠…………..

e.magufi **≠…………..**

**IGICE CYA 2: IKIBONEZAMVUGO / 38**

**10.Garagaza inteko z’amagambo aciyeho umurongo /5**

a)Izi nka ni iza Musoni.

b) Amuteye icyuma mu mutwe ahita ava amaraso.

c)Ibuye ryagaragaye ntiryica isuka.

**11.Garagaza ibicumbi by’amagambo akurikira: / 5**

a.umushyitsi

b.inama

c.urugi

d.isaso

e.intebe

**12.Sesengura amagambo akurikira ugaragaza n’amategeko y’igenamajwi / 5**

a.amenyo

b.udufuka

c.indabo

d.imbuto

e.umwenda

**13.Vuga ubwoko bw’amagambo aciyeho akarongo /8**

a)Abanyeshuri bari **mu** kibuga **kinini**.

b) Uzaze **ejo** tuge kwa **Mutoni**

c) Umuco **nyarwanda** ugomba **kubungwabungwa**.

d) **Abenshi** babyemeye ariko ari **amakosa**.

**14.Shyira iyi nteruro mu bindi bihe bikuru by’inshinga / 2**

**“**Kwizera arakira neza abamugana.”

**15.Mu nteruro zikurikira harimo interuro nyobyamvugo n’interuro mbonezamvugo.Shyira mu itsinda rimwe interuro nyobyamvugo no mu rindi tsinda ushyiremo interuro mbonezamvugo: / 5**

a.Uyu musaza afite imyaka itanu y’amavuko.

b.Iki cyana rurirata cyane.

c.Nahuye n’imbaragasa yikoreye imodoka.

d.Iyo ukugannye umwakiriye neza aragaruka.

e.Umunyeshuri yifuza gutsinda ntasiba kandi ntanakererwa.

**16.Interuro ziri mu bumwe zishyire mu bwinshi,iziri mu bwinshi uzishyire mu bumwe. /5**

a.Umuyobozi mwiza yakira neza umugana.

b.Abana bose bakwiye kwiga.

c.Umugabo yakoze ishyano akubita umwana we.

d.Genda ugure isabune yo gukaraba.

e.Baje bitwaje ibitabo byabo.

**17.Andika abantu batatu b’ingenzi mu biganiro mpaka. /3**

**IGICE CYA 3:IMYANDIKIRE YEMEWE Y’IKINYARWANDA /7**

**18.**a.utwatuzo tw’ibanze ni tungahe? /1

b.Twandike /2

c.Shyira utwatuzo dukwiriye kuri izi nteruro:/ 2

-Mbega ukuntu afite urugwiro

-Uzajya kumusura ryari

**19.Kosora aho ubona handitse nabi muri iyi nteruro / 2**

-bajyiye kwa nyirarugwiro abacyira neza.

**IV. UBUMENYI RUSANGE BW’URURIMI**

**20.**Andika uturango dutatu tw’umuvugo. /3

**21.**Tandukanya umugani muremure n’umugani mugufi. / 2

**22.Uzuza iyi migani ikurikira: /5**

a) Umwana apfa……………

b) ……………ntakurwa urutozi

c) Irya mukuru ……………….

d)…………….ntiyanze kubona

e) Akabaye icwende ………………

**23.Sobanura izi nshoberamahanga /5**

a)Kwiruka amasigamana

b)Kugenda umuti wa mperezayo

c) Kwinyara mu isunzu

d) Guca ikibungo

e)Kugwa agacuho

**IGICE CYA V:IHANGAMWANDIKO / 15**

**24.Hanga umwandiko ku nsanganyamatsiko ikurikira (nturenze imirongo 20)**

Umurimo unoze ni inkingi y’iterambere.

AMAHIRWE MASA!!!